JohanHeinsen/ENO huggingface dataset:
Lolland-Falsters Stifts-Tidende, 1841-12-18
En Daase af pureste Guld med funklende Diamanter - det er den Gave, som store Herrer pleie at give deres troe Tjenere. De har derved villet sige mig, at Folket skal være min Herre, og at jeg skal være tro i dets Tjeneste. Jeg har forstaaet Dem og skal erindre det. Og jeg skal derved tillige mindes den gyldne Lære, at Livets Humor er en Diamant af reeneste Vand og lyseste Glands, – et lifligt Smykke for de gode Dage og mod al Slags Modgang det stærkeste Pantser. Til Slutning endnu Eet: Det var den 4de December 1839, at jeg havde den Lykke i Spidsen for en Deputation af academiske Borgere for Hs. M., vor allernaadigste Konge at udtale den Overbeviisning, at en fri Forfatning vilde være til Lykke og Velsignelse for Danmark. Vi vare de Første, som for Thronen frem bare dette vægtige Ord, og som modtoge Hans Majestæts naaderige Svar. Det var den 4de Decbr. d. A., at jeg af Hof= og Stadsretten blev dømt forde Udtryk, hvori jeg paa Falster havde forsvaret den selvsamme Overbeviisning. Og i selvsamme Stund var det, at De paa Falster voterede mig denne Hædersgave, som bærer den 4de December i sin Jndskrift. Det er derfor Mindet om en Dag, der dybt har grebet ind i mit Liv, som Deres Gave vil bevare hos mig og hos dem, som jeg engang maatte efterlade samme som en hellig Arvelod.
Lolland-Falsters Stifts-Tidende, 1841-12-18
Jeg beder Dem, høistærede Hr. Sidenius, at bringe dette mit Svar til Givernes Kundskab, og selv at modtage Forsikkringen om den oprigtig Velvillie, hvormed jeg forbliver Kjøbenhavn den 16 Decbr. 1841. Deres hengivne Orla Lehmann. S. T. Hr. Kjøbmand Jsac Sidenius. i Nykjøbing paa Falster.
Lolland-Falsters Stifts-Tidende, 1841-12-18
Jndenlandske Efterretninger. Efterat, ved det over Capt. v. Tscherning optagne Stabskrigsforhør, de Officerer, der mødte paa Klagernes Vegne, havde erklæret, at de ønskede Sagen henstillet til Hs. Majestæt Kongens umiddelbare allerhøieste Resolution, og Capitain Tscherning havde fremsat samme Ønske, har Allerhøistsamme - paa Grund af det Anstødelige i den paaklagede Passus af den i Fædrelandet N 204 indrykkede Artikel, og da det falder Capitainen til Last, at han, efter det Forhold, hvori han har vedkjendt sig at have staaet til Forfatteren, har undladt at iagttage det, han skyldte Artillericorpset og sine Kammerater - under 13de dennes dicteret ham en Straf af 8 Dages Arrest paa Hovedvagten. (Berl. Tid.)
Lolland-Falsters Stifts-Tidende, 1841-12-18
Aalb. Av., beretter, at Byfoged Heiberg i Sæby, omtrent samtidigt med en fra Cancelliet indløben Ordre, har sagsøgt Hr. Proprietair Formann til Dronninglund for det i nævnte Blads No. 238. indeholdte Angreb paa hans Embedsførelse. Hr. const. Byfoged Rømer i Frederikshavn er af Amtet constitueret som Dommer i Sagen og Hr. Procurator Kyhnel i Sæby beskikket som Actor.
Lolland-Falsters Stifts-Tidende, 1841-12-18
Det er temmeligt vist, at flere af de gamle Chefer for de respective Regimenter ville afgaae ved Militairforandringen eller ogsaa forsættes. Man taler saaledes om, at H. K. H. Kronprindsen vil blive udnævnt til Chef for Husarerne, og dette finder Bekræftelse i den Omstændighed, at Kronprindsen i disse Dage har underkastet sig Examen i Cavalleritjeneste paa Jægersborg. – Efter Forlydende vil Finantsregnskabet for 1840 og Budgettet for 1841 udkomme i Løbet af de sidste otte Dage i Aaret. Som vi med Vished vide, vil Resultatet langt overstige Forventningen og saaledes skulle de ved Kronningen i 1840 medgaaede Udgifter ikke beløbe sig til meget meer end 300,000 Rbd. -
Lolland-Falsters Stifts-Tidende, 1841-12-18
Fædrelandet fortælles der, at Orla Lehmann selv vil føre sin Sag for Høiesteret, Noget, der naturligviis vilde lokke en uhyre Menneskemasse som Tilhørere, naar Sagen kom for. Man erfarer nu, at Cancelliet har rescriberet Generalfiscalen, at Orla Lehmanns Sag skal føres skriftlig for Retten (?). - Politiet har nu opdaget den naturlige Moder til det Barn, som fandtes ved Udførelsen af Natterenovationen fra et Huus i Skindergade. Det skal være en der i Gaden tjenende Pige. (Aalb. Av.)¬
Lolland-Falsters Stifts-Tidende, 1841-12-18
J Anledning af at Cancelliets Budde pleie af den theologiske Candidat, der skal løse sit Kaldsbrev, for at forsyne Dokumentet med et Voxsegl, at forlange en Douceur af 1 Species, (saavidt vides forlanges samme Douceur af Enhver, der løser hvilketsomhelst Benaadnings- eller Bevillingsbrev) spørges i Kbhpst: hvad vilde Cancelliet sige, hvis det berettedes samme, at en Justitsembedsmand lod sin Skriverdreng tage blot 1 Rbd. i extraordinairt Forseglingsgebyhr af ethvert Dokument, der expederedes paa hans Contoir, Samtlige Baptister, som vare anholdte i Kjøbenhavn, ere nu løsladte af Arresten med Tilhold om at afholde sig fra saadanne Handlinger, som de, for hvilke de have været tiltalte. (Berl. Tid.)
Lolland-Falsters Stifts-Tidende, 1841-12-18
Af de i forrige N omtalte Correspondent-Efterretninger, som paa Grund af tilfældige Omstændigheder først med sidste Pakkepost ere modtagne, meddeles herved følgende: (Corresp.) Kjøbenhavn den 4de December. Den er i denne Uge afsagt en Kjendelse ved Hof= og StadsRetten, som ikke turde være uden Jnteresse for et større Publikum, da det deraf fremgaaer, at denne Ret antager, at en Politimester kan, naar han som saadan er uartig, herfor drages til Ansvar for Domstolene. Sagen var anlagt af Docent i Botanikken, Bernhard Kamphøvener og Proc. Kamphøvener i Kjøge contra Landsoverrets=Assessor, Dr. jur, og Birkedommer ved Kjøbenhavns nordre Birk, Normann, for formeentlige reelle og verbale Jnjurier, som skulle være udøvede, da en af Klagerne paa Jndklagedes Contoir i et Anliggende angaaende dennes Embedstilling, havde henvendt sig til ham. Jndklagede paastod Sagen afviist, fordi han, forsaavidt der førtes Anke over ham, havde handlet som Øvrighedsperson og at det derfor maatte være Klagernes Sag, naar de fandt sig beføiede til at anke over, at han havde overskredet sin Competence, at henvende sig til vedkommende Overøvrighed, men da der under Sagen ikke var Spørgsmaal om Anklagedes Embedshandlinger som saadanne vare rigtige eller ikke, men kun om, hvorvidt han ved en ikke i nødvendig Forbindelse med sine Embedshandlinger staaende Adfærd maatte have fornærmet Klagerne, og Jndklagedes Embedstilling ikke kunde afgive Hjemmel til at unddrage Spørgsmaalet om det Sidste fra Domstolenes Paakiendelse, saa eragtede Retten, at den af Jndklagede nedlagte Afviisnings Paastand, ikke kunde tages til Følge.
Lolland-Falsters Stifts-Tidende, 1841-12-18
Vi have allerede i No 123 for forrige Aar anmeldt, at der, naar den store Militaircommission havde tilendebragt sine Forhandlinger, vilde blive udnævnt en Commission til at undersøge Sørgsmaalet om almindelig Værnepligt. En saadan Commission er, som afden "Berl. Tid." bekjendt, nu udnævnt. Vi skulle hertil knytte en lille bemærkning. Vi vedkjende os den Meening, at Værnepligten bør være almindelig, det er en simpel Retfærdighedsfordring, og den turde ogsaa i politisk Henseende være høiligen at anbefale; men vi kunne dog ikke antage, at den Omstændighed, at Værnepligten hviler paa Bondestanden, skulde i Virkeligheden afholde nogen Mand udenfor Bondestanden fra at tilkjøbe sig Landeiendomme. Jfølge Forordningen af 8de Mai 1829 § 15 kan nemlig en saadan Mand frikjøbe alle sine ufødte Sønner med 100 Rbd., og hver født Søn under 2 Aar for 50 Rbd., og ellers for 5 Rbd. mere for hvert Aar, han er ældre. Det er en Byrde, det er vist, men vi kunne ikke antage, at nogen Mand, der har Formue til at kjøbe en Landeiendom, vil af dette Hensyn lade sig afholde derfra. Har han ikke Evne dertil, gjør han klogest i at lade være at blive Landmand.
Lolland-Falsters Stifts-Tidende, 1841-12-18
Hr. Magendie har som Referent for en Commission, der af det franske Videnskabernes Selskab har været nedsat til at undersøge Næringsstoffet i Geleer *), afgiver følgende Beretning til Selskabet, hvis Hoved Resultat vi, efter "Polyt. Journal for Octbr. ville meddele, i den Formening, at disse Yttringer om et saa vigtigt Anliggende som Næringsstoffenes Forhold til det menneskelige Legeme, vel turde have Jnteresse, for vore Læsere. Commissionen forudskikker den bemærkning, at Videnskaben i Alt hvad der angaaer Ernæringens Theorie, endnu er i sin Barndom", men troer dog ifølge sine Erfaringer at kunne opstille følgende Sætninger som ubestridelige: 1) at man ikke ved noget Middel kan af Been uddrage et Næringsmiddel, der kan erstatte Kjød; 2) at Geleer, Æggehvidestof og Fibrin (Trævlstof) kun afgive en meget ufuldkommen Næring; 3) at Dyr, som i længere Tid have nydt deraf, ere døde med alle Tegn paa fuldkommen Afkræftelse; 4) at Muskelkjød, endogsaa i meget ringe Qvantitet, er fuldkommen tilstrækkelig til Ernæring; 5) at raa Knokler have samme Fortrin, men der behøves et langt større Qvantum til Ernæring, at al Tillavning, som Kogning, o. s. v.,men især Forandring til Geleer formindske Benenes ernærende Egenskaber, ja synes i visse Tilfælde ganske at berøve dem dem; 6) at Meelpap alene afgiver et fuldkomment Næringsmiddel. et her ved Geleer kun *) Det vil af det Efterfølgende sees, at her ved Geleer kun forstaaes Been Næringsstof, og ikke Kjød-Næringsstof
Lolland-Falsters Stifts-Tidende, 1841-12-18
Udenlandske Efterretninger. Det vedbliver at være paafaldende magert med politiske Nyheder, men naar mod Slutningen af nærværende Maaned det engelske Parlament og de franske Kamre blive samlede, vil der vel komme mere Liv i Politikken. De franske Blade ere opfyldte med polemiske Artikler angaaende det, der vil De blive at forhandle, og beskjæftige sig for Øieblikket især med Præsidentvalget for det andet Kammer, hvilket er den første Leilighed, hvorved Partierne skulle prøve Styrke, og det er ikke usandsynligt, at en saa afgjort Oppositionsmand bliver udkaaret, at Ministeriets Fald derved allerede vil være bestemt, førend det kommer til Forhandlinger om Adressen, hvorved de modstridende Anskuelser tydeligere træde frem.
Lolland-Falsters Stifts-Tidende, 1841-12-18
Den franske Flaade, som den 8de dennes skulde løbe ud fra Toulon for at begive sig til de tyrkiske Farvande, bestaaer af 6 Linieskibe og 7 mindre Krigskibe, men kan dog ikke maale sig med den engelske Magt i Middelhavet, som tæller 12 eller 14 Linieskibe. Ogsaa Tyrkerne vedblive at ruste sig, og man taler om, at et betydeligt Antal Tropper med det Første skal føres tilsøes til Grækenlands Grændse. J Frankrig frygter man, at disse Rustninger gjælde Tunis, og at den truende Stilling mod Grækenland kun skal tjene til at bortlede Opmærksomheden fra den sande Hensigt.
Lolland-Falsters Stifts-Tidende, 1841-12-18
J Hannover gaaer det meget langsomt med at faae Stænderforsamlingen fuldtallig, da de fleste frisindede Deputerede af forskjellige Grunde blive bortviiste og Suppleanterne i deres Sted indkaldte.
Lolland-Falsters Stifts-Tidende, 1841-12-18
Det er fornemmelig Embedsmændene, som Regjeringen nægter Permission, naar de antages at henhøre til Oppositionen. Den hannoverske Cabinetsraad v. Lütken blev den 8de dennes om Aftenen i en af de meest befærdede og bedst oplyste Gader, overfaldet af en Ubekjendt, der med en Steen bibragte ham et betydeligt Saar i Hovedet, og derpaa lykkelig undkom. Denne Begivenhed har naturligviis givet Anledning til mange Rygter og Formodninger, og man er tilbøielig til at tillægge den politisk Betydning og sætte den i Forbindelse med Kongen af Hannovers Strid med sine Undersaatter. Saaret skal dog ikke være farligt.
Lolland-Falsters Stifts-Tidende, 1841-12-18
Ved Tallotteriets 1350 Trækning i Wandsbeck udkom: Gudstjeneste. Jmorgen begynder Gudstjenesten i Nykjøbing Kirke Kl. 10.
Lolland-Falsters Stifts-Tidende, 1841-12-18
AVERTISSEMENTS.
Lolland-Falsters Stifts-Tidende, 1841-12-18
Fra Pressen er udkommen: Den franske Revolutions Historie, fortalt af M. A. Thiers, oversat efter den femtende Originaludgave af F. C. Rosen.
Lolland-Falsters Stifts-Tidende, 1841-12-18
(Første Hefte.) Det faaes paa Adressecontoiret i Nykjøbing for 36 s. og vil og faa Dage blive at erholde i de fleste af Landets Boghandlinger.
Lolland-Falsters Stifts-Tidende, 1841-12-18
Lollands-Falsters Stiftstidende. Januar Qvartal 1842.)
Lolland-Falsters Stifts-Tidende, 1841-12-18
Subskription paa dette Blad, der meddeler ugentlige Correspondence-Artikler fra Hovedstaden, og som i Reglen udgaaer med et Halvark 3de Gange ugentlig, men hvoraf dog Extra- eller Dobbeltnumere udgives saa ofte større Artikler gjøre det ønskeligt, modtages paa alle kongelige Postcontoirer og hos Udgiveren. Betalingen er paa Udgivelsestedet 72 s. og, forsendt med Brevposten, 4 i Stiftet 90 s. og udenfor Stiftet 94 1/2 s. qvartaliter.
Lolland-Falsters Stifts-Tidende, 1841-12-18
Hos Undertegnede faaes: Peter Tordenskjold, et historisk Malerie. 1ste Deel. 2 Rbd. 64 s. Adam Homo, et Digt af Fr. Paludan Müller. 1ste Deel. 1 Rbd. 84 s.
Lolland-Falsters Stifts-Tidende, 1841-12-18
Almanak eller Huuscalender for 1842, med 26 Træsnit, udgiven af Fr. Frolund og Flinch. Midler til Skindødes Frelse af Bataillonschirurg A. Gerner. 12 s. Danmank og St. Croix i deres commercielle Forhold til hinanden, af Cand. juris C. A. Heilbuth. 32 s.
Lolland-Falsters Stifts-Tidende, 1841-12-18
Fremstilling af den christelige Troeslære i dens historiste Udvikling, af Dr. F. Strauss. 1ste Hefte. 3 Mk. Der danische Staat von A. v. Baggesen. 1ste H. Berggreen. Hefte. 1 Rbd. J. G. Koppes.
Lolland-Falsters Stifts-Tidende, 1841-12-18
Anviisning til Jorddyrkning og Qvægavl. Fordansket efter femte Originaludgave og forsynet med bemærkninger af C. Dalgas.
Lolland-Falsters Stifts-Tidende, 1841-12-18
Hr. Kammerraad Dalgas har underrettet mig om, at indtruffen Sygdom har gjort det umuligt for ham at fuldende Bearbeidelsen af ovenstaaende Værk i Aar, hvilket har foranlediget mig til at lade Subscriptionen fremdeles staae aaben indtil Februar. Maaneds Udgang næste Aar, til hvilken Tid Trykningen agtes paabegyndt og snarest fuldendt. De paategnede Planer ønskes imidlertid snarest muligt tilbagesendte for derefter nogenlunde at kunne bestemme Oplagets Størrelse. Kjøbenhavn, i December 1841. P. G. Philipsen, Store Kjøbmagergade 12. Beckers Verdenshistorie.
Lolland-Falsters Stifts-Tidende, 1841-12-18
Af den i Aaret 1840 af Hr. J. Riise begyndte nye Oversættelse af Beckers Verdenshistorie, som fortsættes paa mit Forlag, ere nu de tre første Bind, der indeholde Historien, fra de ældste Tider til det vestlige romerske Riges Undergang fuldførte. De tre følgende ville indbefatte Middelalderens Historie.
Lolland-Falsters Stifts-Tidende, 1841-12-18
Den Velvillie, hvormed det danske Publicum har fremmet Udgivelsen af dette saa almeennyttige Værk, som allerede tæller henved 400 Subscribenter, den Tilfredshed, man stedse har yttret for mig med Hensyn til Oversættelsens Behandling og Bogens typographiske Udstyrring, saavel som den Jnteresse, jeg selv nærer for dette Arbeides Fremme, kan ikke andet end anspore mig til at skaffe Værket den muligt største Udbredelse. Jeg har derfor bestemt mig til, med fjerde Binds Begyndelse at nedsætte Prisen en Trediedeel, saa at hvert for Fremtiden, udkommende Hefte, 6 Ark stort, vil koste 32 s. Da denne Nedsættelse er en Opoffrelse fra min Side, som, hvis den hos mine Landsmænd ikke finder velvillig Imødekommen, let vil kunne blive farlig for mig og den Sag, jeg derved bestræber mig for at fremme, maa jeg paany indbyde til Subscription, paa dette for alle Stænder nyttige og interessante, i sit Slags eneste historiske Værk.
Lolland-Falsters Stifts-Tidende, 1841-12-18
De, som nu kunne have Lyst til at tiltræde som Subscribenter, kunne efter Behag enten tegne sig blot for de Bind der indbefatte Middelalderens Historie, eller blot for dem, som afhandle den nyere Historie, der begynder med det 7de Bind Prisen for de allerede udkomne tre Bind. – som naturligviis ingen tiltrædende Subscribent er forpligtet til at tage – vil uforandret forblive hvad der er erlagt af de tidligere Subscribenter. Hver Maaned vil der udgaae et Hefte paa 6 Ark – Format og Tryk som Subscriptionsplanen. De tiltrædende Subscribenter kunne for den forhen ansatte Priis faae hvad der allerede er udkommet af Værket, af hvilket der kun er et lille Oplag til bage. For at jeg kan bestemme hvor stort Oplaget maa være af de følgende Dele, maa jeg bede Dem, der ville beære mig med deres Subscription og derved tillige befordre et for det Almene vistnok gavnligt Foretagende, om at tegne sig inden dette Aars Udgang hos Berggreen i Nykjøbing, Thierrii Nakskov eller Giegengack i Mariboe, der modtage Subskription. H. C. Klein.
Lolland-Falsters Stifts-Tidende, 1841-12-18
Kjøbenhavn d. 2 Decbr. 1841. Vimmelskaftet No 23.
Lolland-Falsters Stifts-Tidende, 1841-12-18
Tredie Assemblée Raadstuen i Maribo afholdes Søndagen den 26de December (anden Juledag) Aften Kl. 7. Billetterne bedes forinden betimeligen afhentede hos Kjøbmand Kroyer i Maribo.
Lolland-Falsters Stifts-Tidende, 1841-12-18
En ægte engelsk Buldog, af Jldhunde=Racen, er til Salg for 10 Rbd. Liebhavere ville behage at hen vende dem paa dette Blads Contoir.
Lolland-Falsters Stifts-Tidende, 1841-12-18
Jfølge modtagen Jndberetning er i Begyndelsen af November Maaned d. A. ved Karleby Skov paa Sydost=Kysten af Falster ilanddrevet og bjerget en lille hvidmalet Raae, 9 Alen, lang, en Storraae, 10 1/2 Alen lang, tvende Aarer, en Fyrre bjælke og nogle Vragstykker uden videre Mærke, samt en Tønde med Tran mærket K. C. H. og omtrent 1/2 Favn Bøgebrænde. Eieren til disse Effecter indkaldes herved til, under sit Kravs Fortabelse, inden Aar og Dags Forløb for Stiftamtet at anmelde og beviisliggjøre sin Eiendomsret. Stiftamtet for Lolland og Falster, Nykjøbing den 16de December 1841. R. v. Jessen.
Lolland-Falsters Stifts-Tidende, 1841-12-18
Auctioner. Jfølge Forlig og Udlæg bliver Gaarden Matr. M. 6 og Huset Matr. N 82 i Saxkjøbing Kjøbstad stillede til Bortsalg ved 3 Actioner, som afholdes paa Gjæstgivergaarden: Løverdagen den 8de Jan. 1842, Formiddag Kl. 11. 22de - 5te Febr. - Den førstnævnte Eiendom, som har en for Handelen meget fordeelagtig Beliggenhed, bestaaer af 33 Fag nyt opbygget Huus til Gaden, indrettet til 3 Beboelsesleiligheder med 3 Kjøkkener, 13 Værelser, en stor Sal, Kjælder, Stald, Le osv., et Baghuus paa 6 Fag og et Halvtagshuus tilligemed en meget rummelig Gaardsplads med Brønd og Hauge samt 3 Tdr. Land i Byens Mark. Bygningerne ere i Brandcassen, assurerede for 3,620 Rbd. og circa 2,000 Rbd. kunne ventes at blive staaende i Gaarden. Den anden Eiendom, som ligger paa Torvet, bestaaer af 6 Fag Forhuus med 4 Værelser, Kjøkken og Svisekammer, til Fag Baghuus samt Gaardsplads med Brønd, Hauge og 1 Td. Land i Byens Mark og har i flere Aar været udleiet til en Kongelig Embedsmand. Bygningerne ere assurerede for 770 Rbd. Conditioner, Adkomster og øvrige dette Salg vedkommende Documenter ere til Eftersyn hos Procurator Aagaard paa Binitze ved Maribo. Dette bekjendtgjøres herved til Efterretning for Vedkommende ifølge Pl. 22de April 1817. Torsdagen den 30te December d. A. Formiddag Kl. 10, bliver i Kæmner Thuges Gaard i Nysted Adelgade afholdt offentlig Auction over et meget godt Skibsinventarium fra den paa Rødsand strandede Slup Pilis, ført af Skibscapitain Lundmann, hvilket bestaaer af Seil, Ankere, Ankertouge, en Jernkjetting, Mast m.v. Samme Dags Eftermiddag Kl. 2 sælges paa Havnepladsen 121 Tylter svenske Bræder, indbjergede fra bemeldte Skib; hvilket herved bekjendtgjøres. Nysted Byfoged-Contoir den 15de December 1841. Schwensen. Adressecontoirets Commissionairer ere: Dhrr. Boghdlr. Thierry og Kjøbmd. Roepstorff i Nakskov, Kammerr. Suhr i Rødby, Boghdlr. Giegengack i Maribo, Apotheker Grundtvig i Saxkjøbing, Postmester v. Staffeldt i Nysted, Kjøbmd. Wulff i Stubbekjøbing, Færgeforpagterne Arnkiel i Gaabense og Dyrehauge i Vordingborg.
Lolland-Falsters Stifts-Tidende, 1841-12-20
Lollands Falsters at AnStis, Tivende. Redigeret, trykt og udgivet af W. F. Laub i Nykjøbing. No 133. Mandagen den 20 December.
Lolland-Falsters Stifts-Tidende, 1841-12-20
Jndenlandske Efterretninger. Det er ei usandsynligt, at Lehmanns Sag snart vil komme under Behandling i Høiesteret; thi Generalfiscalen, Etatsraad Treschow, agter tidlig i Foraaret at tiltræde en Reise til Jtalien. Skulde Lehmanns Sag ei blive paadømt inden Generalsticalens Afreise, og Østifternes Stænderforsamling maaskee alt være sluttet ved hans Tilbagekomst, kunde man i Sandhed kalde det et mærkværdigt uheldigt Sammentræf. – Rygtet fortæller, at Overpræsident Kjærulff er udseet til Justitiarius i Høiesteret, samt at den bekjendte due, lige Cancelliedeputerede Lange skal overtage hiins Post, som Politiets Overbestyrer. Dette er imidlertid høist usandsynligt. - Politiet attraperede forleden en Mand, der havde gjort sig det til Naringsvei at stiæle - Trillebører, som han huggede itu for at sælge som Brænde. Han havde saaledes allerede behandlet 14 Trillebører. (Vib. Av.) Forhenværende Redacteur af Bladet Almindelig Commissionstidende", Silke= og Klædekræmmer Chr. Larsen, der ved Høiesteretsdom af 8de d. M. blev dømt til at bøde sine 3 Mark samt være livsvarig Censur undergiven, har indgivet allerunderdanigst Ansøgning om Straffens Forandring til en Pengebod.
Lolland-Falsters Stifts-Tidende, 1841-12-20
Da denne Ansøgning er ledsaget af en Erklæring fra Secretair Salchow, hvori denne bemærker, at han ved de i Sagen afsagte Domme har opnaaet den Beskyttelse for sin borgerlige Agtelse, som Pligten bød ham at søge, og at han saa meget mindre attraaede, at Larsen skulde komme i en uheldig Stilling, som han gjerne vilde troe, at han i Virkeligheden hverken har været Forfatter til de paa kjendte Artikler eller foranlediget deres Offentliggjørelse, saa nærer man Haab om, da Retten uden Tvivl vil understøtte den Ansøgende med sin kraftige Anbefaling, at den ansøgte humanne Forandring i Straffen vil blive bevilget. (Kbhpst.)
Lolland-Falsters Stifts-Tidende, 1841-12-20
Roeskilde den 14de December. Natten imellem Søndag og Mandag den 5te og 6te dennes er der skeet Jndbrud paa Toldkammeret her i Byen, Tyven, der maa have været bekjendt med Localiteterne, og vidst, at Fuldmægtigen, hvis Soveværelse støder op til Contoiret, var paa Assemblee, havde, ved at opbrække en paa Contoiret værende Skriverpult, forskaffet sig Nøglerne til den i Gulvet fastskruede Jernpengecasse; men da denne var end yderligere beskyttet af en solid Hængelaas, til hvilken Tyven formodentlig ogsaa har troet at finde Nøglen, som Toldcassereren selv havde hos sig, i Pulten, saa maatte Gierningsmanden, efter forgjæves at have anvendt sin physiske Kraft for at rydde denne Hindring af Veien, med uforrettet Sag absentere sig. Mærkeligst er det, at Tyven har søgt at tilintetgjøre ethvert Spor af sit Besøg, ved igjen at lægge Nøglerne i den opbrudte Pult, der var sammenlukket saadan, at det kunde synes som omet rask Ryk i den havde foranlediget Laasens Løsning samt ved at lade 4 Specier, alle de Penge, der vare i Pulten, urørte, og endelig ved at tillaase Contoirsdøren efter sig, hvortil han rimeligviis har benyttet sig af en Hovednøgle: Omstændigheder, der, foruden at classificere Tyven, let leder paa den Tanke at det idetmindste har været hans Hensigt, da dette Forsøg mislykkedes, ved forefaldende Leilighed at gjentage sin Visit, den han vidst i saa Fald ikke vil komme saa vel fra, som første Gang. Udbyttet, havde, om Skurken med Held havde gjennemført sin Beslutning, nok ikke været stort, da Jntraderne, efter Forlydende, vare afsendte Dagen i Forveien. (Roesk. Av.)